Моята реалност
Представете си, че се събуждате на място, което никога не сте виждали -
странни цветове, странни форми,
взаимодействащи по някакъв начин.
Къде сте?
Дали това е правителствен експеримент
или сте в Космоса, отвлечени от извънземни?
Или е нещо мистично, божествено?
Може би сънувате?
Възможно ли е това да е виртуална реалност?
Къде сте?
Всички мисли за настоящата ви ситуация
са определени от средата, в която сте израснали.
Не можете да си представите повече от това.
Каквото и да чуете, каквото и да видите -
телевизия, религия, наука, приятели, филми, семейство и т.н. ,
ще дадат отговор за настоящата ви ситуация.
Вие се асоциирате с това, което вече познавате.
И по този начин откриваме нещо удивително -
средата ви определя.
Затова ние ще опитаме нещо, което никой не е опитвал досега -
да анализираме сегашната среда и да видим дали нашите разбирания за света
имат реалистична основа.
Една уеб страница
13 часа
4 огромни раздела
Най-всеобхватният филм, създаван някога,
може да промени реалността ви.
Наука
Еволюция
Влияние на средата
Монетарната система
Документи/Образователна система/Работа/ Печалба/Политика/Език
Закони/Справедливост/Потребление/ Мир и свобода/Войни/Робство
Реклама/Талант и творчество/ Чувство за собственост и социален статус
Самоувереност/Семейство и любов/Религия/НЛО и извънземен живот/Мистерии и паранормални сили
Късмет/Смърт/Парични ограничения/ Красота и дизайн
Някой ми беше казал: "Искам да имам здраво тяло." ,
а аз го попитах: "За какво ти е?"
Какво като си със здраво тяло?
Аз предпочитам да имам здрав разум и несиметрично тяло.
Осъзнайте, че желязото от този метеорит и желязото в кръвта ви
имат общ произход от ядрото на звезда.
Кажете ми точно коя област от мозъка ми "светва",
защото това разпалва любопитството ми и ме вълнува.
Това ме кара да спирам хората по улицата и да ги питам: "Чухте ли за това?"
Отсъствието на явни признаци на извънземен интелект
ни принуждава да се замислим дали цивилизации като нашата неизбежно вървят към самоунищожение.
Понякога си представям това и понякога виждам кошмари.
Вземете някоя щура идея. Не знам, трудно е да се измисли някоя много налудничава, вещици например.
Кажете ми как хората са вярвали във вещици и разбира се никой не вярва сега в тях?
Въпросът е в какви вещици вярваме сега.
Голям мозък, създаващ все по-добри сечива.
Говор, език, вземи това, сложи го тук, учим, мозъкът става още по-голям,
лингвистика, развитие.
Имаме изключителни дарби и се отказахме от тях
срещу пари и Бог.
Светът е като влакче в увеселителен парк.
И когато решиш да се качиш на него, си мислиш, че е истинско,
защото умовете ни са толкова силни.
Влакчето се движи нагоре-надолу, обиколка след обиколка
със страхове, тръпки, ярки светлини и силен шум.
И е забавно... до известно време.
Някои хора са на това влакче от много време
и започват да си задават въпроса: "Това реалността ли е?
Или е просто забавление?"
Това, което се опитваме във всички тези дискусии и разговори,
е да видим можем ли да внесем радикална трансформация в разума.
Не да приемаме нещата "каквито са", нито да се бунтуваме срещу тях.
Бунтът няма отговорите.
Но да ги разберем, да вникнем в тях, да ги изучим,
да отдадем цялото си сърце и разум, всичко, за да открием, за да разберем.
И ще отидем и по-далеко.
Когато ние, физиците, търсим извънземен живот,
не търсим малки зелени човечета.
Търсим цивилизации тип 1, 2 и 3.
Първият тип е планетарна цивилизация, усвоила енергията на планетата си.
Те контролират земетресенията, климата, вулканите,
имат градове в океаните.
Всичко планетарно е под техен контрол. Това е първи тип.
Втори тип цивилизация е звездна.
Те са изразходили енергията на планетата си
и черпят енергия директно от майчината си звезда.
Не просто за да се пекат за тен през уикенда, а използват слънчевите изригвания
и енергията от самото Слънце, за да захранват огромните си машини.
Накрая изразходват енергията на звездата си
и преминават на галактики. (тип 3)
Впрягат енергията на милиардите звезди от галактиката си.
Сега, къде сме ние по тази скала?
Ние сме тип 0.
Даже не се класираме по тази скала.
Ние черпим енергията си,
не от звезди и галактики,
а от мъртви растения - петрол и въглища.
Но всеки път, когато чета вестник,
аз виждам доказателства за този исторически преход от тип 0 към тип 1.
И се чувствам привилегирован да живея
в най-важната ера в историята на човешката раса -
преходът от тип 0 към тип 1.
Четейки вестника, аз виждам доказателствата навсякъде.
И така този преход е може би най-важният преход за всички времена.
Някои хора не го желаят, те се страхуват от него,
защото той е към планетарна цивилизация, толерантна към много култури.
Този преход е също толкова важен,
защото не е ясно дали ще го осъществим.
Когато наблюдаваме открития Космос, не намираме никъде доказателства за тип 1, 2 и 3.
Абсолютно никакви.
Изчисленията показват, че трябва да има хиляди
цивилизации тип 1, 2 и 3 в Галактиката ни,
но ние не виждаме никакви доказателства за това.
Защо ли е така?
Защото преходът от тип 0 към тип 1
е най-опасният от всички.
Възможно е да не успеем.
Това е надпревара с времето.